**פרוטוקול ישיבת הנהלת אגודת מים לישראל**

**הישיבה התקיימה במט"ש מנשה ובזום בתאריך 05/05/2021**

**נוכחים בישיבה:** איתן ברושי, יועד לודר, איתן שדה (בזום), אבי רמות, צביקה גרבר (בזום), צביקי נור, רן בן נון, אורי אשר, יעקב מוסקוביץ (בזום), מאיר ברוקנטל, עזרא סידרנסקי, כרמל יוגב.

**חסרים:** דב קוזניצוב, יוסי שרייבר.

**מוזמנים:** עו"ד לילך רזניק, מתן רז, שרון פישביין, אורן עמיאל.

**סדר היום:**

1. **אישור פרוטוקול מישיבה קודמת** – פרוטוקול הישיבה הקודמת מתאריך 06/04/2021 נשלח לחברים במייל – אושר.
2. **תביעת חוב מים בגליל מימי המאבק על תיקון 27**.
   1. איתן ברושי מבקש לקדם צעדים חריפים לגביית החוב.
   2. הוחלט על הוצאת מכתב התראה של עוה"ד של מים לישראל והמשך הטיפול בנושא הוטל על אורן ויועד.
   3. במידה וידרשו צעדים נוספים הנושא יובא לאישור הנהלה.
3. **הנהלת החשבונות**
   1. איתן עדכן על הכוונה לסיים את ההתקשרות עם המשרד שנותן שרותי הנה"ח.
   2. האגודה תרכוש תכנת הנה"ח בסיסית.
   3. שרון תבצע הנהלת חשבונות במשרד האגודה.
   4. תוספת השעות של שרון תמומן בחיסכון בעלויות הנה"ח.
   5. הנושא נבחן עם רוה"ח אמיר כהן ונמצא כסביר.
   6. הנושא אושר – ביצוע החל מיולי 2021.
4. **עדכון זכויות חתימה של האגודה**
   1. הוחלט כי שרון פישביין תחליף את נגה שורר בהרשאות זכויות החתימה של האגודה.
   2. אורן ידאג למסמכים מתאימים מעוה"ד ועדכון זכויות החתימה בבנק.
5. **דוחות כספיים לרבעון ראשון 2021.**
   1. רו"ח אמיר כהן הצטרף בזום.
   2. בשל קושי בהצגת הדוחות, הדוח מצורף לפרוטוקול לעיון ואישור החברים.
6. **עדכון מחירי המים**

עדכון של איתן:

* 1. ביום ב' 03/05 נערכה פגישת זום של קבינט המים עם גיורא וחלק מבכירי הרשות.
  2. לפי דבריו של גיורא, הוא מתכוון למצות את המהלך מהר ולהגיש הצעה למועצת רשות המים.
  3. ביום ג' 04/05 התקיימה במשרדי איגודן ביוזמת רשות המים, במסגרת היוועצות עם רשות המים על ההצעה של עדכון מחירי המים בה הציגו חלק ניכר מאגודות המים את הערותיהן למתווה המוצע ע"י רשות המים.
  4. מטעם מים לישראל הציגו: לילך, מתן, איתן ואורן.
  5. עיקרי עמדת מים לישראל בשאלת הצעדים הנדרשים, בנוסף לאלו שהוחלט עד היום, כדי למנוע את העלאת מחירי המים.
  6. המטרה היא למנוע את הבאת ההצעה כפי שרשות המים סיכמה לאישור מועצת רשות המים חומרת הדוח מחייבת צעדים בלתי שיגרתים ובהקדם.
  7. המצגת שהוצגה במפגש נשלחה לחברי ההנהלה.

התקיים דיון בו עלו התייחסויות והצעות שונות מחברי ההנהלה, בסיכום הדיון **הוחלט**:

מים לישראל תוציא מכתב לחברי קבינט המים הממצה את עיקרי הדיון בהנהלה. להלן נוסח המכתב:

1. פניה לשר החקלאות ופיתוח הכפר, אלון שוסטר, ודרישה מפורשת ממנו להיכנס לעובי הקורה ולהתערב בעניין- השר מודע ומוכן.
2. לערב ולרתום את חברי הכנסת הנוגעים בעניין לפעילות מיידית בכנסת - ח"כ רם בן ברק מוכן לרכז את הנושא.
3. הגשת עתירה לבג"צ בעניין התעלמות המתווה מסעיף 112 לחוק המים ("כושר הנשיאה").
4. לפנות למבקר המדינה ולערב אותו בנושא.
5. דרישה לתיקון חוק המים, כך שתעריפי המים יאושרו בכנסת.
6. בהעדר ממשלה וכנסת מתפקדת לדחות בשנה או שנתיים את שינוי מחירי המים.
7. התוצאות החמורות הצפויות של המהלך מחייבות החזרת הנושא לוועדה בהרכב שונה ובהגדרת מטרה חדשה, תוך מתן דגש על החקלאות וההתיישבות. בוועדה ייקחו חלק גם נציגי החקלאות והחקלאיים.
8. לבצע סקר ובדיקה בכל תחומי המועצות האזוריות על השפעת מחירי המים ב 2028 על החקלאות בכל רחבי הארץ.
9. לבחון צעדי מחאה ראשוניים כאזהרה לממשלה ולרשות המים עד כדי הזרמת קולחין לנחלים ולים.
10. לצרף נציג ציבור על דעת משרד החקלאות למועצת רשות המים על פי הכללים.
11. לפרסם מודעה בעיתונות ובתקשורת בחתימת חברי הקבינט, שבה אנחנו מודיעים לכל הגורמים ולציבור כולו, שאנחנו נמנע בכל מחיר את עליית מחירי המים שפרושם השמדת החקלאות בישראל ופגיעה אנושה בהתיישבות.

ההנהלה הבאה תתקיים בתאריך 31.5 באפיקי מים בעמק המעיינות בין השעות 08:00-14:00.

הנהלה נוספת ומיוחדת תתקיים ב 1.6 בשעה 09:00 בזום להשלמת הדיון המשותף עם האוצר .

פרטים ישלחו בהמשך .

רשם: אורן עמיאל